Björk

Björk Guðmundsdóttir  () (* 21. november 1965, Reykjavík, Island) je islandská speváčka a herečka. Počas svojej kariéry vystriedala niekoľko hudobných žánrov: alternatívny rock, pop, trip hop, jazz, ambient, folk a klasickú hudbu.

Je druhýkrát vydatá. S prvým manželom Thorom Eldonom má syna Sindriho, s druhým manželom Matthewom Barneym má dcéru Ísadóru.

 Prvé hudobné kroky 
Björk svoju hudobnú kariéru odštartovala už vo svojich jedenástich rokoch, keď začala chodiť na hodiny klavíra na základnej škole. Jeden z jej učiteľov v tej dobe poslal nahrávku piesne Love to Love do RÚV, vtedy jedinej rozhlasovej stanice na Islande. Táto nahrávka bola skutočne odvysielaná a Björk potom takmer okamžite dostala ponuku od nahrávacej spoločnosti Fálkinn. A tak mohol v roku 1977 vzniknúť jej prvý debut, na ktorom sa podieľal i jej nevlastný otec, ktorý ju sprevádzal na gitare. Na tejto doske je niekoľko islandských detských pesničiek, cover verzie vtedajších hitov a dokonca i „Fool on the Hill“ od Beatles, spievaná v islandčine. Táto doska sa na Islande stala platinovou a dnes je vysoko ceneným zberateľským kúskom.

Vo svojich štrnástich rokoch bola Björk ovplyvnená punkom, čo vyústilo v dievčenskú punkovú skupinu Spit and Snot. V roku 1980 úspešne ukončila strednú školu. V roku 1981 zakladá spolu s basgitaristom Jakobom Magnússonom ďalšiu kapelu, ktorá sa volala Jam-80, neskôr Tappi Tíkarrass. V rovnakom roku im vychádza singel „Bítið Fast í Vítið“. Ďalší album sa volal Miranda a vyšiel v roku 1983.

Ďalší projekt sa volal KUKL (čo v islandčine znamená mágia) a okrem Björk sa zúčastnilo ďalších päť islandských hudobníkov. Napísali spoločne niekoľko piesní a po štrnásťhodinovom skúšaní konštatovali, že už sú vcelku zohraní. Ich hudba je často označovaná ako gothic rock. Tu už sa objavujú náznaky, ktorým sa spev Björk bude uberať. Skupina KUKL usporiadala koncertnú šnúru po celom Islande s britskou punkovou skupinou Crass a vydala dva albumy: The Eye (1984) a Holiday in Europe (1976).

Potom sa zoskupenie KUKL rozpadlo, čo bolo sčasti zavinené i uzatvorením ich nahrávacej spoločnosti Gramm.
V lete 1986 sa dali dokopy niektorí členovia KUKLu a surrealistickej skupiny Medusa a spolu vytvorili umelecký spolok Smekkleysa. Ten mal samozrejme i hudobnú sekciu, ktorá dostala názov The Sugarcubes. Smekkleysa i The Sugarcubes uvádzajú ako oficiálny dátum vzniku deň, keď sa Björk narodil syn Sindri.

 Hlavné hudobné projekty a nahrávky 
 The Sugarcubes 
Prvý singel The Sugarcubes sa volal „Ammæli“ (mal aj anglický názov „Birthday“) a v Británii zabodoval tak, že sa stal singlom týždňa. Netrvalo dlho a The Sugarcubes boli oslovení nahrávacou spoločnosťou One Little Indian, ktorá im ponúkla spoluprácu. Tento label založil basgitarista skupiny Flux of Pink Indian, s ktorou The Sugarcubes hrali pri svojom vystupovaní vo Veľkej Británii. The Sugarcubes sa časom stávali stále známejšou a kultivovanejšou kapelou. Začali prichádzať ponuky i od veľkých nahrávacích firiem, ale členovia skupiny všetky tieto ponuky odmietli. Radšej zvolili cestu tvorivej slobody než tučné odmeny. Björk zostala tomuto labelu verná doteraz. Prvý album The Sugarcubes dostalo názov Life is Good a vyšlo v roku 1988. Album dosiahlo medzinárodného úspechu, čo sa do tej doby nepodarilo žiadnej islandskej skupine. Björk ale počas svojho pôsobenia v The Sugarcubes spolupracovala s radou vedľajších projektov. Jeden z nich bola nahrávka Gling-Gló, čo bola zmes jazzových štandardov i originálneho jazzu väčšinou spievaná v islandčine. Björk tu spieva spolu zo sprievodom islandského jazzového Tria Guðmundar Ingólfssonar. Doska vyšla iba na Islande. Björk tiež spievala na albume formácie 808 State, ktoré sa volalo Ex:el. Táto spolupráca prehĺbila jej záujem o house.

 Debut 
V roku 1992 sa The Sugarcubes rozpadli, pretože každý z členov mal iný názor na to, ako by sa ich hudba mala vyvíjať. Dohodli sa že si dajú radšej prestávku, než by riskovali hádky a ohrozenie vzájomného priateľstva. Či malo ísť skutočne o prestávku, alebo definitívny koniec nevedel nikto. Björk sa presťahovala do Londýna a začala premýšľať o sólovej kariére. To vyústilo v spoluprácu s producentom Nelleem Hooperom, ktorý v tej dobe spolupracoval s Massive Attack a mnohými ďalšími. Spolupráca priniesla ovocie v podobe prvého sólového singla Björk „Human Behaviour“. Jej prvý sólový album, ktorý sa volá jednoducho Debut, vyšiel v júni 1993. Kritici ho vychvaľovali, britský hudobný časopis New Musical Expres mu dokonca udelil cenu Doska roku a v Spojených štátoch získal Debut platinovú dosku. V britských hudobných cenách Brit Awards v roku 1994 vyhrala Björk v dvoch kategóriách: Najlepšia zahraničná speváčka a Zahraničný objav. Na albume sú zastúpené jednak piesne, ktoré si Björk napísala ako tínedžerka, ale tiež piesne, ktoré vznikli spoločnou prácou s Hooperom.

Úspech tohto albumu otvoril Björk dvere ku krátkym spoluprácam s inými umelcami. Spolupracovala napríklad s Davidom Arnoldem na singli „Play Dead“, ktorý bol napísaný k filmu The Young Americans (1993). Na neskorších vydaniach Debutu je táto pieseň pridaná ako bonus. Ďalšia spolupráce bola s Trickym na singli „Nearly God“.

 Diskografia 
 CD 
So skupinou KUKL:
 1984 – The Eye
 1986 – Holidays in Europe (The Naughty Naught)

So skupinou The Sugarcubes:
 1988 – Life's Too Good
 1989 – Here Today, Tomorrow, Next Week!
 1992 – Stick Around for Joy

Sólová kariéra:
 1977 – Björk Guðmunsdóttir
 1993 – Debut
 1995 – Post
 1996 – Telegram, album remixov albumu Post
 1997 – Homogenic
 2001 – Vespertine
 2002 – The Greatests Hits, kompilácia
 2002 – Family Tree, prierez celou tvorbou (obsahuje i piesne Sugarcubes), raritné nahrávky
 2003 – Live Box, 4CD komplet, obsahuje živé nahrávky albumov Debut, Post, Homogenic a Vespertine
 2004 – Medúlla 2006 – (____surrounded):, všetky dovtedajšie albumy obohatené o Dolby Digital 5.1 a DTS 5.1 zvuk
 2007 – Volta 2011 – Biophilia 2012 – Bastards, album remixov albumu Biophilia
 2015 – Vulnicura 2017 – Utopia 2022 – FossoraSoundtracky:
 2000 – Selmasongs, hudba z filmu Tanečnica v tme 2005 – Drawing Restraint 9, hudba z rovnomenného filmu

 DVD 
 2001 – MTV Unplugged / Live (One Little Indian)
 2001 – Live at Shepherds Bush Empire (One Little Indian)
 2001 – Live in Cambridge (One Little Indian)
 2002 – Greatest Hits - Volumen 1993-2003 (One Little Indian)
 2002 – Live at Royal Opera House (One Little Indian)
 2003 – Vessel (One Little Indian)
 2003 – Later with Jools Holland (One Little Indian)
 2003 – Minuscule (One Little Indian)
 2003 – Inside Bjork (One Little Indian)
 2004 – The Inner or Deep Part of an Animal or Plant Structure (One Little Indian)
 2005 – The Medúlla Videos (One Little Indian)

 Filmy a cameo roly 
 1982 - Rokk í Reykjavík (Íslenska Kvikmyndasamsteypan), réžia Friðrik Þór Friðriksson.
 1983 - Nýtt Líf, réžia Þráinn Bertelsson.
 1987 - The Juniper Tree, rola Margit.
 1994 - Prêt-à-porter, rola modelky, réžia Robert Altman.
 2000 - Dancer in the Dark (Tanečnica v tme), rola Selmy Ježkovej, réžia Lars von Trier.
 2005 - Drawing Restraint 9, postava "Host", réžia Matthew Barney.
 2005 - Screaming Masterpiece.
 2005 - Arakimentari, dokument o japonskom fotografovi Nobuyoshi Araki.
 2006 - Matthew Barney: No Restraint, dokument o natáčaní Drawing Restraint 9.
 2007 - Anna and the Moods'', hlas Anny Young.

 Iné projekty 

 Externé odkazy 
 Oficiálne stránky


Kategória:Osobnosti z Reykjavíku
Kategória:Islandskí speváci
Kategória:Speváci populárnej hudby
Kategória:Alternatívni rockoví hudobníci
Kategória:Dance hudobníci
Kategória:Electronica hudobníci